ANEXA 

la HCL nr……

REGULAMENT DE ORGANIZARE SI DESFĂSURARE

A EVALUĂRII MANAGEMENTULUI

INSTITUŢIILOR PUBLICE DE CULTURĂ DIN SUBORDINEA

CONSILIULUI LOCAL AL MUNICIPIULUI TIMIŞOARA

Cap. I. – Dispoziţii generale

Art. 1. – Evaluarea managementului de către Consiliul Local al Municipiului Timişoara, denumit în continuare autoritatea pentru instituţiile publice de cultură aflate în subordinea sa, prezentate în Anexa 1, se face în conformitate cu prevederile Ordonanţei de urgenţă a Guvernului nr. 189/2008 privind managementul instituţiilor publice de cultură, aprobată cu modificări si completări prin Legea nr. 269/ 2009, denumită în continuare ordonanţă de urgenţă, precum si cu cele ale prezentului Regulament.

Art. 2. – Prezentul regulament a fost elaborat pentru evaluarea managementului realizat în perioada stabilită în contractul de management si prevederile sale se aplică:

a) anual, în cazul evaluării anuale a managementului, pentru instituţiile prezentate în Anexa 1;

b) pentru perioada cuprinsă între 2009–2011, în cazul evaluării finale a managementului, pentru Filarmonica de Stat “Banatul” Timişoara şi Teatrul Maghiar de Stat “Csiky Gergely” Timişoara

c) pentru perioada cuprinsă între 2009–2012, în cazul evaluării finale a managementului, pentru Teatrul German de Stat.

d) pentru perioada cuprinsă între 2009–2013, în cazul evaluării finale a managementului, pentru Casa de Cultură a Municipiului Timişoara.

Art. 3. – (1) Evaluarea managementului se face pe baza raportului de activitate întocmit de managerul instituţiei publice de cultură, denumit în continuare managerul. 
(2) Raportul de activitate se depune la sediul Primăriei Municipiului Timişoara pentru Primar, Primăria Municipiului Timişoara, cam.12
Art. 4. – Evaluarea managementului din perioadele prevăzute la art. 2, se desfăşoară conform următorului calendar:

a) intre 15-26 februarie: depunerea raportului de activitate;

b) 1- 5 martie: analiza raportului de activitate;

c) 10- 15 martie: susţinerea raportului de activitate de către manager în cadrul unui interviu;

d) 16 martie : încheierea procedurii de evaluare;

e) 16-17 martie: aducerea la cunoştinţa managerilor a rezultatului evaluării.

f) 26 martie: comunicarea publică a rezultatului final al evaluării, în urma soluţionării contestaţiilor, prin afişare pe site-ul Primăriei Municipiului Timişoara, în condiţiile legii.

Capitolul II – Organizarea si funcţionarea comisiei de evaluare.

Procedura de evaluare

Art. 5. – (1) Comisiile de evaluare, denumite în continuare Comisii, sunt alcătuite din specialişti în domeniu si reprezentanţi ai autorităţii, numiţi prin hotărâre a Consiliului Local al Municipiului Timişoara
Art. 6. – (1) Membrii Comisiilor studiază individual proiectele manageriale primite în format electronic si/sau pe suport de hârtie de la secretariatele Comisiilor.

(2) Comisiile îşi desfăşoară activitatea în şedinţe, organizate la sediul autorităţii, în cadrul cărora membrii acesteia:

a) analizează solicitarea transmisă de către autoritate în vederea întocmirii raportului de activitate si stabilesc punctajul/grila de evaluare pentru criteriile în baza cărora se va nota raportul de evaluare si interviul;

b) studiază si evaluează raportul de activitate, în corelare cu referatele–analiză întocmite de reprezentanţii compartimentelor de specialitate din cadrul autorităţii;

c) se deplasează, după caz, la sediul instituţiilor publice de cultură (prezentate în Anexa 1) – toţi sau o parte dintre membri, desemnaţi cu majoritate de voturi –, în vederea evaluării activităţii managerului, pe baza raportului de activitate al acestuia, raportat la prevederile contractului de management;

d) evaluează raportul de activitate pe bază de interviu susţinut de manager;

e) dezbat, analizează si acordă note pentru fiecare etapă a evaluării;

f) elaborează un raport motivat asupra rezultatului obţinut de directorul general/directorul instituţiilor publice de cultură prezentate în Anexa 1 în urma evaluării si face recomandări pentru continuarea sau încetarea managementului, respectiv reînnoirea ori rezilierea contractului de management;

g) certifică, prin semnătură, toate actele si documentele Comisiilor, întocmite de secretariatul fiecărei Comisii;

(3) Data, ordinea de zi si locul de desfăşurare a şedinţelor Comisiilor sunt anunţate, de către secretarii desemnaţi, cu cel puţin 2 zile înainte de desfăşurarea acestora.

Art. 7. – (1) Secretariatele Comisiilor au rolul de a organiza evaluarea si sunt alcătuite din reprezentanţi ai autorităţii, , care fac parte din aparatul de specialitate al primarului, şi anume din cadrul Serviciului Resurse Umane, Direcţiei Economice şi Direcţiei Comunicare.
(2) Membrii Secretariatelor Comisiilor participă la sedinţele Comisiilor, fără drept de vot.

Art. 8. – (1) Reprezentanţii Secretariatelor Comisiilor au următoarele atribuţii:

a) întocmesc referatul-analiză, urmărind corelaţia dintre raportul de activitate si contractul de management;

b) înaintează membrilor Comisiilor raportul de activitate, însoţit de referatele analiză;

c) consemnează la finele fiecărei etape notele acordate;

d) calculează rezultatul evaluării;

e) consemnează, după caz, recomandările Comisiilor privind activitatea managerului, raportat la prevederile contractului de management;

f) întocmesc procesul-verbal al fiecărei etape;

i) comunică si aduc la cunoştinţă publică rezultatul evaluării.

Art. 9. – (1) Analiza si notarea rapoartelor de activitate si a interviului se fac în baza criteriilor prevăzute în raportul de evaluare elaborat la solicitarea autorităţii.

(2) Evaluarea se face prin acordarea de către fiecare membru al Comisiilor a unei note – Nota A, de la 1 la 10, pentru prima etapă, Nota B, de la 1 la 10, pentru etapa a II a, făcându-se media aritmetică a notelor acordate de fiecare membru al Comisiilor.

(3) Nota finală dată de fiecare membru se calculează astfel: (A + B)/2=_______

(4) Rezultatul final se calculează prin media aritmetică a notelor acordate de fiecare membru al Comisiilor, astfel: [Rezultatul Final] = (Nota 1 + Nota 2 + Nota 3 + Nota 4 + Nota x) / x.

x – nr. membrilor comisiei stabilit de autoritate pentru respectiva evaluare
Capitolul III – Soluţionarea contestaţiilor

Art. 10. – Managerii nemulţumiţi pot depune contestaţii asupra modului de respectare a procedurii privind organizarea si desfăşurarea evaluării la Cam.12 pentru Primar, până la data de 19 martie.

Art. 11. – (1) Contestaţiile se soluţionează în termen de 3 zile lucrătoare de la data expirării termenului de depunere a contestaţiilor.

(2) Comisia de soluţionare a contestaţiilor este alcătuită din membrii numiţi prin hotărâre a Consiliului Local al Municipiului Timişoara, cu respectarea prevederilor art.21, alin.2 din OUG 189/ 2008.

